**Ministru kabineta noteikumu “Grozījumi “Ministru kabineta 2014.gada 23.decembra noteikumos Nr. 836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk - MK) noteikumu projekts “Grozījumi “Ministru kabineta 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” (turpmāk - MK noteikumu projekts) izstrādāts saskaņā ar:- Labklājības ministrijas (turpmāk - LM) rosinātajiem grozījumiem MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (izsludināti valsts sekretāru sanāksmē 2016.gada 13.oktobrī, VSS-968) (turpmāk - grozījumi MK noteikumos Nr.75);- Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktu. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši LM virzītajiem grozījumiem MK noteikumos Nr.75, ir nepieciešams veikt atbilstošus grozījumus MK 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” (turpmāk - grozījumi MK noteikumos), precizējot 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” (turpmāk - 7.1.1. SAM) ietvaros īstenoto atbalstāmo darbību īstenošanas nosacījumus, tai skaitā:1. ņemot vērā, ka transportlīdzekļu un traktortehnikas vadītāju apmācību programmas ir reglamentētas un kvalifikācija iegūstama noteiktā kārtībā, kuru nosaka MK 2009.gada 29.septembra noteikumi Nr.1123 “Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” un MK 2010.gada 2.februāra noteikumi Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība”, kas paredz transportlīdzekļu un traktortehnikas vadītāja kvalifikācijas iegūšanas eksāmenu kārtošanu un vadītāja apliecības saņemšanu, un to, ka bezdarbnieki, kas apguvuši minēto apmācību kursu, var strādāt profesijā “transportlīdzekļu vadītājs” (Profesiju klasifikatora 832.apakškods), paredzēt, ka transportlīdzekļu un traktortehnikas vadītāju apmācība ir uzskatāma par apmācību kursu, kuras ietvaros tiek apgūtas prasmes un kompetences spēkā esošo normatīvo aktu noteiktajā kārtībā, kas ir pielīdzināmas noteiktas kvalifikācijas ieguvei (MK noteikumu projekta 6., 7., 8., 9. un 13.punkts). Tādējādi bezdarbnieki, kuri pabeiguši transportlīdzekļu un traktortehnikas vadītāju apmācību 7.1.1. SAM ietvaros, iekļaujami projekta rezultāta rādītājā kā kvalifikāciju ieguvušie dalībnieki (arī tie, kas ir jau pabeiguši minētās apmācības - ņemot vērā, ka apmācību saturs projekta īstenošanas gaitā nav mainījies) - saskaņā ar NVA rīcībā esošajiem datiem transportlīdzekļu vadītāja kvalifikāciju 2015.gadā ieguva 1 294 bezdarbnieki (t.sk. darba meklētāji) un 2016.gada I pusgadā – 447. Traktortehnikas vadītāja kvalifikāciju 2015.gadā ieguva 650 bezdarbnieki (t.sk. darba meklētāji) un 2016.gada I pusgadā – 713. Pēc MK noteikumu grozījumu spēkā stāšanās LM ierosinās arī atbilstošas izmaiņas rādītāju noteikšanas aprakstos.2. paredzēt jaunu atbalstāmo darbību bezdarbniekiem - ārpus formālās izglītības sistēmas apgūtās profesionālās kompetences, kas atbilst pirmā, otrā vai trešā profesionālās kvalifikācijas līmeņa profesionālai kompetencei, novērtēšanu, paredzot segt bezdarbniekam profesionālās kvalifikācijas eksāmenu izmaksas, atbilstoši profesionālās izglītības iestāžu un eksaminācijas centru maksas pakalpojumu cenrādim. Profesionālās kompetences atzīšana paaugstina bezdarbnieka iespējas iekārtoties darbā profesijā, kurā iegūta pieredze, bez nepieciešamības apgūt profesionālās izglītības programmas bezdarbnieku apmācību ietvaros (MK noteikumu projekta 4., 5. un 8.punkts).Atbalstāmā darbība “ārpus formālās izglītības sistēmas apgūtās profesionālās kompetences, kas atbilst pirmajam, otrajam vai trešajam kvalifikācijas līmenim, novērtēšana” ir papildinoša darbība 7.1.1. SAM ietvaros īstenotai atbalstāmai darbībai “Profesionālās izglītības programmu īstenošana” - profesionālās kompetences atzīšanai nav nepieciešamības apgūt profesionālās izglītības programmas bezdarbnieku apmācību ietvaros, proti, bezdarbniekam normatīvajos aktos noteiktā kārtībā tiek dota iespēja kārtot eksāmenu un iegūt zināšanas un prasmes (t.sk., profesionālo kvalifikāciju) apliecinošu dokumentu. Tādējādi minētais paaugstina bezdarbnieka iespējas iekārtoties darbā profesijā, kurā iegūta pieredze. Attiecīgi bezdarbnieki (tostarp ilgstošie bezdarbnieki un tie, kuri vecāki par 50 gadiem), ja tie neiesaistās citās atbalstāmajās darbībās, tiks ieskaitīti pie projekta iznākuma un rezultāta rādītāja. Minētais pozitīvi ietekmēs projekta sasniedzamos iznākuma un rezultāta rādītājus.Atbalstāmai darbībai “ārpus formālās izglītības sistēmas apgūtās profesionālās kompetences, kas atbilst pirmajam, otrajam vai trešajam kvalifikācijas līmenim, novērtēšana” kopumā nav būtiska ietekme uz apmācību pasākumiem paredzēto finansējumu, jo plānots, ka daļa no bezdarbniekiem, tā vietā lai apgūtu profesionālās izglītības programmas, izvēlēsies veikt profesionālās kompetences atzīšanu. NVA sedz ārpus formālās izglītības sistēmas apgūtās profesionālās kompetences novērtēšanas izmaksas atbilstoši profesionālās izglītības iestāžu un eksaminācijas centru maksas pakalpojumu cenrādim (MK 2013.gada 10.septembra noteikumi Nr.791 „Profesionālās izglītības iestāžu un eksaminācijas centru maksas pakalpojumu cenrādis”).Attiecībā uz demarkācijas nodrošināšanu ar citiem darbības programmā “Izaugsme un nodarbinātība” specifiskajiem atbalsta pasākumiem, kuru ietvaros plānoti līdzīgi pasākumi, ir paredzēts, ka 7.1.1.SAM iesaista mērķa grupu, kura nav iesaistīta citos apmācību pasākumos, atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem (proti, atbilstoši MK noteikumos Nr.75 noteiktajam, profesionālās izglītības programmu apguvē bezdarbnieku iesaista ne agrāk kā divus gadus pēc iepriekšējās profesionālās izglītības programmas pabeigšanas vai profesionālās kvalifikācijas iegūšanas). 3. lai nodrošinātu vienotu tiesību normas izpratni, papildināt, ka izmaksas, kuras finansējuma saņēmējs dotācijas veidā piešķir darba devējam priekš praktiskajām apmācībām, kas saistītas ar darba vadītāja nodrošināšanu, aprēķina proporcionāli iesaistītā bezdarbnieka nostrādātajām dienām mēnesī (MK noteikumu projekta 10.punkts). Viens darba vadītājs var vadīt darbu ne vairāk kā diviem bezdarbniekiem, saņemot ikmēneša dotāciju 50 procentu apmērā no valstī noteiktās minimālās mēneša darba algas apmēra. 4. lai sniegtu papildu atbalstu darba devējiem (biedrībām un nodibinājumiem), kuri veido darbavietas un sekmētu bezdarbnieku iekārtošanos darbā pēc NVA apmācību pabeigšanas, paredzēt, ka 7.1.1. SAM ietvaros atbalstāmajā darbībā “Apmācība pie darba devēja” NVA sedz valsts sociālās apdrošināšanas obligātās iemaksas (turpmāk - VSAOI) no algas dotācijas daļas ne tikai par iesaistītajiem bezdarbniekiem, ja darba devējs, kas noslēdzis līgumu par pasākuma īstenošanu, ir biedrība vai nodibinājums, kura darbības mērķis ir atbalsta sniegšana personām ar invaliditāti un kurš nodarbina bezdarbniekus šādās profesijās – asistents vai pavadonis personām ar invaliditāti, surdotulks, latviešu nedzirdīgo zīmju valodas tulks, interešu pulciņa audzinātājs personām ar invaliditāti, speciālais pedagogs vai sniedz atbalstu personām ar redzes invaliditāti, bet arī gadījumos, kad minētā biedrība vai nodibinājums nodarbina bezdarbniekus tajās profesijās, kurās atbilstoši darba tirgus pieprasījumam un tautsaimniecības nozaru attīstības prognozēm nepieciešams veikt bezdarbnieku, darba meklētāju un bezdarba riskam pakļauto personu apmācību (MK noteikumu projekta10.punkts).VSAOI papildus dotāciju piešķiršanas gadījumā, kas būtu sedzama no projekta “Atbalsts bezdarbnieku izglītībai” (turpmāk - ABI) finansējuma, izmaksas 1 bezdarbniekam ir 174,57 *euro* (740 *euro*/100 x 23,59). Kopumā projektā plānots iesaistīt apmācībā pie darba devēja 1 240 bezdarbniekus (laika periodā no 2015.gada 1.jūnija līdz 2016.gada 13.oktobrim ABI projekta ietvaros tika noslēgts tikai viens līgums, kura ietvaros tika apmācīts 1 asistents personām ar invaliditāti). Pēc statistikas datiem no 2015.gada 2.janvāra līdz 2016.gada 30.septembrim, ABI projekta ietvaros apmācībā pie darba devēja ir izveidotas 228 darba vietas, kurās iesaistīts 241 bezdarbnieks. Izvērtējot minēto izmaksu pieaugumu, izmaiņas neatstātu būtisku ietekmi uz ABI projekta īstenošanu.5. atbilstoši ieteikumiem, kas tika izteikti no nevalstisko organizāciju pārstāvjiem, kuru ikdienas darbs ir saistīts ar personu ar garīga rakstura traucējumiem integrāciju sabiedrībā, tai skaitā arī darba tirgū, šādām personām veiksmīgai integrācijai darba tirgū ir nepieciešama atbalsta personas palīdzība atbalsta pasākumos, kas paredz darba līguma slēgšanu. Ņemot vērā minēto, ir nepieciešams paredzēt, ka atbalsta persona ir pieejama personai ar garīga rakstura traucējumiem arī atbalstāmās darbības “Apmācība pie darba devēja” ietvaros – t.sk., tā palīdz integrēties darba vietā (piemēram, līdzdalība pārrunās ar darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar darba devēju, darba vadītāju un darba kolēģiem, psiholoģiska un motivējoša atbalsta sniegšana) un ievērot darba kārtības noteikumus un darba pienākumus u.c. Atbilstoši MK noteikumos Nr.75 noteiktajam, tāpat iespējami gadījumi, ka darba devējs vēlas nodarbināt bezdarbnieku ar garīga rakstura traucējumiem vispārējā kārtā, neveidojot subsidēto darba vietu, taču veiksmīgai darba uzsākšanai un turpināšanai nepieciešams papildus atbalsts (darba vietas pielāgojums, algas daļas subsīdija darba vadītājam, surdotulka, ergoterapeita vai atbalsta personas pakalpojums), tādēļ tiek paredzēta iespēja darba devējam saņemt finanšu atbalstu arī citiem pasākumos paredzētajiem mērķiem gadījumos, kad darba devējs uzsāk darba attiecības ar NVA reģistrētu personu ar invaliditāti, taču atsakās no finanšu atbalsta - dotācijas bezdarbnieka ar invaliditāti darba algai (MK noteikumu projekta 12.punkts). Līdzšinēji atbalsta personas pakalpojumi ir bijuši pieejami 7.2.1. SAM “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” atbalstāmās darbības “Subsidētās darba vietas jauniešiem bezdarbniekiem (pasākumi noteiktām personu grupām)” ietvaros – bet līdz šim nav bijis neviens pieteikums NVA šādām atbalsta personām darbā ar jauniešiem ar garīga rakstura traucējumiem.Izmaksu aprēķins atbalsta personām darbā ar jauniešiem ar garīga raksturu traucējumiem:1) Atbalsta personas izmaksas 4,50 *euro* x 168 stundas (vidējais darba stundu skaits mēnesī) x 11 mēneši (jauniešu iesaistes ilgums pasākumā) = 8 316 *euro* – kopā 1 jaunietim vienai atbalsta personai;2) Atbalsta personas izmaksas 4,50 euro x 168 stundas (vidējais darba stundu skaits mēnesī) x 6 mēneši (jauniešu iesaistes ilgums pasākumā) = 4 536 *euro* – kopā 1 jaunietim vienai atbalsta personai.Izvērtējot minēto izmaksu pieaugumu, izmaiņas neatstātu būtisku ietekmi uz ABI projekta īstenošanu.Papildus pēc nepieciešamības atbalstāmajā darbībā “Apmācība pie darba devēja” personām ar bēgļa vai alternatīvo statusu tiks nodrošināts sociālā mentora pakalpojums darbības programmas “Izaugsme un nodarbinātība” 9.1.4. SAM “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” ietvaros. Sociālais mentors sniedz atbalstu personām ar bēgļa vai alternatīvās personas statusu darba uzsākšanas sākuma periodā, palīdzot apgūt darba dzīves uzsākšanai nepieciešamās prasmes (t.i., darba laika režīma ievērošanu; darba kultūru un etiķeti; nokļūšanu uz un no darba vietas; kontaktu veidošanu darba kolektīvā) 9.1.4. SAM ietvaros. Savukārt, kvalificēts darba vadītājs palīdz pasākumos iesaistītajiem bezdarbniekiem apgūt darbam nepieciešamās pamatprasmes un iemaņas saskaņā ar MK noteikumos Nr.75 noteikto 7.1.1. SAM ietvaros.Vienlaikus MK noteikumu projekts paredz precizēt 7.1.1. SAM ietvaros līdz 2018.gada 31.decembrim sasniedzamos uzraudzības rādītājus, atbilstoši darbības programmā “Izaugsme un nodarbinātība” noteiktajam, norādot tikai snieguma ietvara un finanšu rādītājus (MK noteikumu projekta 1.punkts). Lai mazinātu administratīvo slogu ABI projektam un netiktu mākslīgi intensificēts darbs atsevišķu projekta pasākumu ieviešanai ar mērķi sasniegt noteikto rādītāju starpvērtības,paredzēts svītrot iznākuma rādītāju, kas noteikts līdz 2018.gada 31.decembrim (t.i. 14 500 atbalstu saņēmušie bezdarbnieki, kas vecāki par 50 gadiem). Minētā rādītāja starpvērtības svītrošana no MK noteikumiem nerada risku rādītāja neizpildei, jo kopējā sasniedzamā vērtība 2023.gadam netiek mainīta (t.i., kopumā līdz 2021.gada 31.decembrim projektā plānots iesaistīt 29 000 personas, kuras vecākas par 50 gadiem). ABI projekta ietvaros sasniegtais rādītājs uz 2016.gada 30.jūniju ir 9 637 dalības jeb jau 100,6% no šim gadam plānotās vērtības (kas ir 35% no projektā ieplānotā sasniedzamā rādītāja un 33,2% no kopējā sasniedzamā rādītāja - 29 000 dalības līdz šī projekta darbības beigām jeb līdz 2021.gada 31.decembrim). Kopumā rādītāja izpilde pa gadiem projektā plānota šādā apmērā:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Rādītāja nosaukums** | **2015** | **2016** | **2017** | **2018** | **% no 2018g. starpposma vērtības** | **2019** | **2020** | **2021** | **2022** | **2023** | **% no 2023.g. mērķa vērtības** |
| Atbalstu saņēmušie bezdarbnieki vecumā 50+ (dalībnieki) | 5 130 | 9 577 | 13 860 | 18 365 | - | 22 065 | 25 765 | 27 639 | 29 000 | 29 000 | 100% |

MK noteikumu projekts paredz arī tehniski precizēt MK noteikumus Nr.836 (MK noteikumu projekta 2. un 3.punkts).Ar MK noteikumu projektu ierosinātās izmaiņas projekta īstenošanas nosacījumos attiecināmas no minēto MK noteikumu grozījumu spēkā stāšanās dienas, izņemot gadījumus, kad ir nepieciešams veikt atbilstošus precizējumus projektā (tādā gadījumā – pēc MK noteikumu spēkā stāšanās LM kā atbildīgā iestāde aicinās finansējuma saņēmēju, izmaiņas iepriekš saskaņot ar sadarbības iestādi, iesniegt atbilstošus grozījumus projektā).Ierosināto grozījumu ietekme uz finansējuma saņēmēju.Finansējuma saņēmēju ietekmē MK noteikumu projekta 1., 4.-10., 12.-13.punkts, t.i.:MK noteikumu projekta 1.punkts – tiks mazināts administratīvais slogs projektam un netiks mākslīgi intensificēts darbs atsevišķu projekta pasākumu ieviešanai ar mērķi sasniegt noteikto rādītāju starpvērtības;MK noteikumu projekta 4., 5., 6., 7., 8. un 13.punkts – izmaiņas MK noteikumos atbalstāmo darbību uzskaitījumā (attiecīgi finansējuma saņēmējam līdz ar grozījumiem projektā būs nepieciešams precizēt atbalstāmo darbību aprakstu un izmaksu plānojumus);MK noteikumu projekta 10.punkts – izmaiņas MK noteikumos attiecībā uz darba devējiem, kuriem tiek segtas izmaksas par VSAO iemaksām no algas dotācijas daļas varēs plānot par pasākumā iesaistītajiem bezdarbniekiem (attiecīgi finansējuma saņēmējam līdz ar grozījumiem projektā būs nepieciešams precizēt izmaksu plānojumu);MK noteikumu projekta 12.punkts – ņemot vērā jauno izmaksu pozīciju, projektā papildus varēs plānot izmaksas atbalsta personām darbā ar bezdarbniekiem ar garīga rakstura traucējumiem (attiecīgi finansējuma saņēmējam līdz ar grozījumiem projektā būs nepieciešams precizēt atbalstāmo darbību aprakstu un izmaksu plānojumu).  |
| 3. | Projekta izstrādē iesaistītās institūcijas | NVA. |
| 4.  | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | NVA kā finansējuma saņēmējs, NVA reģistrēti bezdarbnieki un darba meklētāji, īpaši ar zemu un darba tirgus prasībām neatbilstošu prasmju un kvalifikācijas līmeni (atbilstoši NVA statistikas datiem - reģistrētais bezdarba līmenis valstī 2016.gada 31.augustā bija 8,1%).  |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām (t.sk., finansējuma saņēmējam un mērķa grupai) MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts virzāms izskatīšanai MK sēdē vienlaikus vai pēc atbilstošu grozījumu pieņemšanas MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”. |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu LM tīmekļa vietnē [www.lm.gov.lv](http://www.lm.gov.lv). |
| 2. | Sabiedrības līdzdalība projekta izstrādē | Sabiedrības pārstāvjiem tika nodrošinātas šādas iespējas līdzdarboties MK noteikumu projekta izstrādē:1) rakstiski sniegt viedokli par MK projektu (diskusijas dokumentu) līdz 2016.gada 12.oktobrim - nosūtot elektroniski uz e-pastu: atbildiga.iestade@lm.gov.lv,2) klātienē. |
| 3. | Sabiedrības līdzdalības rezultāti | Iebildumi/komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM kā atbildīgā iestāde, Centrālā finanšu un līgumu aģentūra kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III. un V.sadaļa – MK noteikumu projekts šo jomu neskar.

Labklājības ministra vietā –

Ministru prezidenta biedrs, ekonomikas ministrs A.Ašeradens

27.12.2016. 16:43

2336

K.Korsaka, 67021565

Karina.Korsaka@lm.gov.lv